Tianjin

Tianjin (txinera sinplifikatuz: 天津; pinyinez: Tiānjīn), Txinako hiririk handienetako bat da. 2004ko erroldaren arabera, udalerriak 10 milioi biztanletik zituen, eta horietatik erdia, bost milioi biztanle inguru, Tianjin udalerriaren hirigunean bizi ziren. Inguru naturala eta kokapena Tianjin udalerriaren hirigunea Hai He ibaiaren ondoan dago, Tianjingo Ubide Nagusiaren bidez Yangtze eta Ibai Horia batzen dituen ibaia. Tianjingo portua, Bohai Golkoan dago, eta Txinako porturik garrantzitsuena da Shanghaiko portuaren atzetik. 1990eko hamarkadaren amaieran, Txinako gobernuak "udalerri" izendatu zuen Tianjin, Shanghai, Beijing eta Chongqingekin batera. Hiriaren mugak honakoak dira: Hebei probintzia iparralde, hegoalde eta mendebaldean, eta Bohai Golkoa ekialdean. Hiria, Txinako hiriburu den Beijingetik ipar-mendebaldera dago. Historia Hiriaren sortze data jakina ezezaguna den arren, duela ehundaka urteetako hainbat aztarna aurkitu dira. Tianjinen garapena, Txinako Ubide Handiaren zabaltzearekin batera gauzatu zen. 1404. urtera arte, hiria "Zhigu" (直沽) izenaz zen ezaguna. Urte hartan, Yongle enperadorea izena aldatu eta hiriak gaur egungo izena hartu zuen. Gaur egun Tianjin, Txinako Herri Errepublikako portu garrantzitsua da. Banaketa administratiboa Tianjin hamabost barruti eta hiru konderrik osatzen dute. Hiriaren erdigunea sei barrutik osatzen dute: Heping Barrutia (Txinera sinplifikatuz: 和平区; Pinyineraz: Hépíng Qū) Hexi Barrutia (河西区 Héxī Qū) Hebei Barrutia (河北区 Héběi Qū) Nankai Barrutia (南开区 Nánkāi Qū) Hedong Barrutia (河东区 Hédōng Qū) Hongqiao Barrutia (红桥区 Hōngqiáo Qū) Hirigunearen inguruan Binhaiko garapen gunea osatzen duten barrutiak honakoak dira: Tanggu Barrutia (塘沽区 Tánggū Qū) Hangu Barrutia (汉沽区 Hàngū Qū) Dagang Barrutia (大港区 Dàgǎng Qū) Eta azkenik, hirigunetik urrutiago honako barruti eta konderriak: Jinnan Barrutia (津南区 Jīnnán Qū) Dongli Barrutia (东丽区 Dōnglì Qū) Xiqing Barrutia (西青区 Xīqīng Qū) Beichen Barrutia (北辰区 Běichén Qū) Baodi Barrutia (宝坻区 Bǎodǐ Qū) — Baodi Konderria 2001. urtearen aurretik Wuqing Barrutia (武清区 Wǔqīng Qū) — Wuqing Konderria 2000. urtearen aurretik Ji Konderria (蓟县 Jì Xiàn) Jinghai Konderria (静海县 Jìnghǎi Xiàn) Ninghe Konderria (宁河县 Nínghé Xiàn) Klima Demografia eta biztanleria 2007. urtearen amaierako erroldaren arabera, Tianjingo udalerriko biztanleria 11,15 milioikoa zen. Horietatik 9,59 milioi, denbora jarraiko hiritarrak. Udalerriko biztanleriaren %60a hirigunean bizi da, eta gainontzeko %40a, hiriaren inguruko nekazal guneetan. Azken erroldaren arabera, bizilagun gehienak Han etniakoak dira (%97,29), gainontzeko etnietatik ugariena, Hui etnia da, biztanleariaren %1,75arekin. Azpiegitura eta garraioak Metroa Tianjingo metroak linea bakarra dauka gaur egun, eta Txinako hiri nagusi guztietan bezala, metro sarea luzatzeko egitasmo asko daude. Tianjingo gobernuak bederatzi linea eraikiko ditu hurrengo urteetan. Aireportua Tianjin Binhai Nazioarteko Aireportua, hirigunearen ekialdean dago, Dongli Barrutian. Portua Tianjingo portua Txinako garrantzitsuenen artean dago, Beijing hiriarekiko hurbil egoteari esker, portua Txina ipar-ekialdeko azpiegiturarik nagusiena bihurtu da eta urtean 300 milioi tona zama baino gehiago garraiatzen da bertatik. Argazkiak Herri, hiri eta lurralde senidetuak Tianjin ondorengo herri, hiri eta lurraldeekin senidetuta dago: Ikus, gainera Txinako udal-probintziak Erreferentziak Kanpo estekak (Ingelesez) Udalaren webgunea txineraz. (Txineraz) Udalaren webgunea ingelesez.